b'\n_START_ARTICLE_\nDolina kraljeva\n_START_PARAGRAPH_\nDolina kraljeva (arapski \xd9\x88\xd8\xa7\xd8\xaf\xd9\x8a \xd8\xa7\xd9\x84\xd9\x85\xd9\x84\xd9\x88 W\xc4\x81d\xc4\xab al-Mul\xc5\xabk; rje\xc4\x91e \xd8\xa7\xd9\x84\xd9\x85\xd9\x84\xd9\x88\xd9\x83, W\xc4\x81d\xc4\xab B\xc4\xabb\xc4\x81n al-Mul\xc5\xabk; "Dolina vrata kraljeva"; staroegipatski naziv: "Velika i veli\xc4\x8danstvena nekropola milijuna godina faraona, \xc5\xbeivota, snage, zdravlja na zapadu Tebe", ili "Veliko polje") je dolina u Egiptu, najpoznatija po tome \xc5\xa1to se u njoj nalaze grobnice faraona i plemi\xc4\x87a, koji su tu pokapani tijekom Novog kraljevstva. Dolina je dio Tebanskih nekropola, a nalazi se na zapadnoj obali Nila, nasuprot Luksora, te se sastoji od Isto\xc4\x8dne i Zapadne doline. Dolina sadr\xc5\xbei 63 grobnice i odaje, koje su uglavnom vrlo lijepo oslikane prizorima iz \xc5\xbeivota faraona i drevne egipatske religije. Sve grobnice, osim jedne, su oplja\xc4\x8dkane jako davno._NEWLINE_Od kraja 18. st. Dolina je mjesto istra\xc5\xbeivanja za egiptologe i arheologe. Danas je poznata po grobnici Tutankamona. 1979. je postala dio Svjetske ba\xc5\xa1tine, zajedno s ostatkom tebanske nekropole._NEWLINE_Prve grobnice sagra\xc4\x91ene u dolini pripadaju Amenhotepu I. i Tutmozisu I._NEWLINE_Ve\xc4\x87ina grobnica danas nije otvorena za javnost. Zapadna dolina ima samo jednu grobnicu u koju je dopu\xc5\xa1teno u\xc4\x87i - Ajevu. Zbog o\xc4\x8duvanja slika na zidovima nije dopu\xc5\xa1teno fotografiranje, iako je prije bilo.'